سّكانير طوموݣرافي ولا طوموضونسيتوميتري (TDM) هوا واحد لاپاراي فالراديولوجيا اللي كايدار فلختيبار د لكشيف فالضومين ديال الطب و اللي فيه "الشعا ديال إيكس" سايرين ايدوزو على بنادم ولا طرف منو باش إيعطيونا تصويرة سوا 2D ولا 3D د لكسدة ديالو وهادشي مورا مايتعاودو إيتقراو بواحد السيستيم دلانفورماتيك (ؤرديناتور حرايفي مديور لهاد لخدمة) اللي كايجمع هاد الربيطة دالشعا اللي وصلوه و منهوم كايعطي تصاور شقفات (قطعات) دلكسدة هادشي جاي من شلا حسابات كايديرهوم لورديناتور هادا، داكشي ساع علاش تسمات هاد التيكنيك ب "التصوير بالشقفات" (بلفرانساوية: imagerie en coupes). عاين باللي السكانير ملي كايصيفط دوك شعا راه ساير يإيونيزي ف لبنايق ديال الدات -لحاجة اللي تقدر تسبب فشي كونصير- على ود هادشي خاص تخدام ديالو إيكون عقلاني ؤ مايتخدمش فشي حالات سيرتو بالنسبة للعيالات لحاملات لاحقاش إيقدر إيتسبب فتشاوه خلقية للجنين ديالها.